Euroopan unionin ja Kroatian tasavallan välinen Sopimus Kroatian tasavallan osallistumisesta Kosovossa toteutettavaan Euroopan unionin oikeusvaltio-operaatioon (EULEX KOSOVO)



Virallinen lehti nro L 317 , 27/11/2008 s. 0020 - 0023



KÄÄNNÖS Euroopan unionin ja Kroatian tasavallan välinen Sopimus Kroatian tasavallan osallistumisesta Kosovossa toteutettavaan Euroopan unionin oikeusvaltio-operaatioon (EULEX KOSOVO) EUROOPAN UNIONI (EU) ja KROATIAN TASAVALTA, jäljempänä "osapuolet", jotka OTTAVAT HUOMIOON: Euroopan unionin neuvoston 4 päivänä helmikuuta 2008 hyväksymän yhteisen toiminnan 2008/124/YUTP Euroopan unionin Kosovossa toteutettavasta oikeusvaltio-operaatiosta (EULEX KOSOVO) [1], Kroatian tasavallalle esitetyn kutsun osallistua Euroopan unionin Kosovossa toteutettavaan oikeusvaltio-operaatioon (jäljempänä "EULEX KOSOVO"), poliittisten ja turvallisuusasioiden komitean 7 päivänä helmikuuta 2008 tekemän päätöksen vahvistaa Kroatian tasavallalle osoitettu kutsu osallistua EULEX KOSOVO -operaatioon yhteisiä kustannuksia koskevista rahoitusosuuksista vapauttamiseen perustuen, onnistuneesti loppuun saatetun joukkojen muodostamisprosessin sekä EU:n siviilioperaatiokomentajan ja siviilikriisinhallintakomitean suosituksen hyväksyä Kroatian tasavallan osallistuminen EULEX KOSOVOon, Kroatian tasavallan 2 päivänä heinäkuuta 2008 tekemän päätöksen osallistua EULEX KOSOVOon, poliittisten ja turvallisuusasioiden komitean 4 päivänä heinäkuuta 2008 tekemän päätöksen hyväksyä Kroatian tasavallan osallistuminen EULEX KOSOVOon, OVAT SOPINEET SEURAAVAA: 1 artikla Operaatioon osallistuminen 1. Kroatian tasavalta soveltaa tämän sopimuksen määräysten ja tarvittavien täytäntöönpanojärjestelyjen mukaisesti 4 päivänä helmikuuta 2008 hyväksyttyä yhteistä toimintaa 2008/124/YUTP Euroopan unionin Kosovossa toteutettavasta oikeusvaltio-operaatiosta sekä yhteisiä toimintoja tai päätöksiä, joilla Euroopan unionin neuvosto päättää jatkaa EULEX KOSOVO -operaatiota. 2. Kroatian tasavallan osallistuminen EULEX KOSOVO -operaatioon ei vaikuta Euroopan unionin itsenäiseen päätöksentekoon. 3. Kroatian tasavalta varmistaa, että sen EULEX KOSOVO -operaatioon osallistuva henkilöstö noudattaa tehtäväänsä suorittaessaan - yhteistä toimintaa 2008/124/YUTP ja siihen mahdollisesti tehtyjä muutoksia, - operaatiosuunnitelmaa, - täytäntöönpanotoimenpiteitä. 4. Kroatian tasavallan EULEX KOSOVO -operaatioon lähettämä henkilöstö suorittaa tehtävänsä ja toimii yksinomaan EULEX KOSOVO -operaation etujen mukaisesti. 5. Kroatian tasavalta antaa siviilioperaatiokomentajalle ja EULEX KOSOVO -operaation johtajalle (jäljempänä operaation johtaja) ajoissa tiedon kaikista muutoksista, jotka koskevat sen osallistumista EULEX KOSOVO -operaatioon. 6. EULEX KOSOVO -operaatioon lähetetylle henkilöstölle suoritetaan terveystarkastus, heidät rokotetaan ja Kroatian tasavallan toimivaltainen viranomainen vahvistaa lääkärintodistuksella heidän sopivuutensa tehtäviin. EULEX KOSOVO -operaatioon lähetetyn henkilöstön on toimitettava jäljennös kyseisestä todistuksesta. 2 artikla Henkilöstön asema 1. Kroatian tasavallan EULEX KOSOVO -operaatioon lähettämän henkilöstön asemaan sovelletaan yhteisen toiminnan 2008/124/YUTP 10 artiklan 1 kohdan mukaisesti operaation asemasta sovittuja määräyksiä. 2. Kroatian tasavalta käyttää lainkäyttövaltaansa EULEX KOSOVO -operaatioon osallistuvaan henkilöstöönsä, sanotun kuitenkaan rajoittamatta tämän artiklan 1 kohdassa tarkoitetun operaation asemaa koskevan sopimuksen soveltamista. 3. Kroatian tasavalta vastaa henkilöstönsä esittämistä tai sitä koskevista EULEX KOSOVO -operaatioon osallistumiseen liittyviin vaatimuksiin vastaamisesta. Kroatian tasavalta huolehtii lakiensa ja määräystensä mukaisesti mahdollisten, erityisesti oikeudellisten tai kurinpidollisten menettelyjen vireillepanosta sen henkilöstön jäsentä vastaan. 4. Kroatian tasavalta sitoutuu antamaan tämän sopimuksen allekirjoittamisen yhteydessä lausuman EULEX KOSOVO -operaatioon osallistuville valtioille esitettävistä korvausvaatimuksista luopumisesta. Tällaisen lausuman malli on tämän sopimuksen liitteenä. 5. Euroopan unionin jäsenvaltiot sitoutuvat antamaan tämän sopimuksen allekirjoituksen yhteydessä lausuman korvausvaatimuksista luopumisesta siltä osin kuin on kyse Kroatian tasavallan osallistumisesta EULEX KOSOVO -operaatioon. Tällaisen lausuman malli on tämän sopimuksen liitteenä. 3 artikla Turvaluokitellut tiedot 1. Kroatian tasavalta toteuttaa tarvittavat toimenpiteet sen varmistamiseksi, että EU:n turvaluokitellut tiedot suojataan noudattaen neuvoston päätöksessä 2001/264/EY [2] olevia Euroopan unionin neuvoston turvallisuussääntöjä sekä toimivaltaisten viranomaisten antamia lisäohjeita, mukaan lukien operaation johtajan antamat ohjeet. 2. EULEX KOSOVO -operaation yhteydessä sovelletaan turvaluokiteltujen tietojen vaihtamiseen sovellettavista turvallisuusmenettelyistä 10 päivänä huhtikuuta 2006 tehdyn Euroopan unionin ja Kroatian tasavallan välisen sopimuksen [3] määräyksiä. 4 artikla Johtamisjärjestely 1. Kaikki EULEX KOSOVO -operaatioon osallistuvat henkilöstön jäsenet toimivat kansallisten viranomaistensa alaisina. 2. Kansalliset viranomaiset siirtävät operatiivisen johtosuhteen siviilioperaatiokomentajalle, joka vastaa strategisen tason johtamisesta ja valvonnasta. 3. Operaation johtaja vastaa EULEX KOSOVO -operaatiosta ja sen johtamisjärjestelystä toiminnan tasolla. 4. Operaation johtajalla on siviilioperaatiokomentajan hänelle osoittama vastuu osallistuvien valtioiden henkilöstön, ryhmien ja yksiköiden johtamisesta ja valvonnasta sekä hallinnollinen ja logistinen vastuu, johon kuuluu myös vastuu EULEX KOSOVO -operaation käyttöön annetuista varoista, resursseista ja tiedoista. 5. Kroatian tasavallalla on samat oikeudet ja velvoitteet kuin Euroopan unionin jäsenvaltioilla operaation päivittäisessä toteuttamisessa 1 artiklan 1 kohdassa tarkoitettujen oikeudellisten asiakirjojen mukaisesti. 6. Operaation johtaja vastaa EULEX KOSOVO -operaation henkilöstön kurinpidollisesta valvonnasta. Asianomainen kansallinen viranomainen vastaa tarvittaessa kurinpitotoimista. 7. Kroatian tasavalta nimeää kansallisen joukko-osaston johtajan, joka edustaa sen kansallista osastoa EULEX KOSOVO -operaatiossa. Vastuuhenkilö raportoi operaation johtajalle kansallisista asioista ja vastaa osastonsa päivittäisestä kurinpidosta. 8. Euroopan unioni tekee päätöksen operaation lopettamisesta kuultuaan Kroatian tasavaltaa ennen päätöksen tekemistä, edellyttäen, että Kroatian tasavalta osallistuu yhä EULEX KOSOVO -operaatioon sen lopettamispäivänä. 5 artikla Rahoitusnäkökohdat 1. Kroatian tasavalta vastaa kaikista sen operaatioon osallistumiseen liittyvistä kustannuksista lukuun ottamatta niitä kustannuksia, jotka operaation toimintatalousarviossa kuuluvat yhteisiin kustannuksiin. 2. Operaation toteuttamisalueella paikalliselle väestölle tai oikeushenkilölle aiheutuneen kuolemantapauksen, loukkaantumisen, vahingon tai menetyksen osalta Kroatian tasavalta maksaa korvauksia, jos sen on todettu olevan korvausvastuussa, 2 artiklan 1 kohdassa tarkoitetuissa operaation asemaa koskevissa määräyksissä olevien ehtojen mukaisesti. 6 artikla Sopimuksen täytäntöönpanojärjestelyt Tämän sopimuksen täytäntöönpanon edellyttämistä teknisistä ja hallinnollisista järjestelyistä sovitaan yhteisen ulko- ja turvallisuuspolitiikan korkeana edustajana toimivan Euroopan unionin neuvoston pääsihteerin sekä Kroatian tasavallan toimivaltaisten viranomaisten välillä. 7 artikla Noudattamatta jättäminen Mikäli jompikumpi osapuoli ei noudata tässä sopimuksessa määrättyjä velvoitteitaan, toisella osapuolella on oikeus irtisanoa tämä sopimus ilmoittamalla siitä kirjallisesti diplomaattiteitse kuukausi etukäteen. 8 artikla Riitojen ratkaiseminen Tämän sopimuksen tulkintaan ja soveltamiseen liittyvät riidat ratkaistaan osapuolten välillä diplomaattisin keinoin. 9 artikla Voimaantulo 1. Tämä sopimus tulee voimaan sen kuukauden ensimmäisenä päivänä, joka seuraa osapuolten toisilleen diplomaattiteitse antamaa ilmoitusta siitä, että ne ovat saattaneet tarvittavat sisäiset menettelyt päätökseen. 2. Tätä sopimusta sovelletaan väliaikaisesti sen allekirjoittamispäivästä alkaen. 3. Tämä sopimus on voimassa Kroatian tasavallan operaatioon osallistumisen ajan. Tehty Brysselissä 24 päivänä marraskuuta 2008 kahtena englanninkielisenä alkuperäiskappaleena. Euroopan unionin puolesta Kroatian tasavallan puolesta [1] EUVL L 42, 16.2.2008, s. 92. [2] EYVL L 101, 11.4.2001, s. 1. [3] EUVL L 116, 29.4.2006, s. 73. -------------------------------------------------- LIITE LAUSUMAT (Sopimuksen 2 artiklan 4 ja 5 kohdassa tarkoitetut) EU:n jäsenvaltioiden lausuma: "Euroopan unionin Kosovossa toteutettavasta oikeusvaltio-operaatiosta (EULEX KOSOVO) 4 päivänä helmikuuta 2008 hyväksyttyä EU:n yhteistä toimintaa 2008/124/YUTP soveltavat EU:n jäsenvaltiot pyrkivät omien oikeusjärjestelmiensä mukaisissa rajoissa mahdollisuuksien mukaan luopumaan Kroatian tasavallalle esitettävistä korvausvaatimuksista, jotka perustuvat niiden lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka ne omistavat ja jota EULEX KOSOVO -operaatio käyttää, - jos loukkaantumisen, kuoleman, vahingon tai menetyksen on aiheuttanut Kroatian tasavallan lähettämän henkilöstön jäsen suorittaessaan tehtäviään EULEX KOSOVO -operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai - jos loukkaantuminen, kuolema, vahinko tai menetys on aiheutunut Kroatian tasavallan omistaman omaisuuden käyttämisestä, edellyttäen, että sitä käytettiin operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän Kroatian tasavallan EULEX KOSOVO -operaatioon lähettämän henkilöstön jäsenen törkeästä huolimattomuudesta tai tahallisesta laiminlyönnistä." Kroatian tasavallan lausuma: "EU:n yhteisellä toiminnalla 2008/124/YUTP, joka hyväksyttiin 4 päivänä helmikuuta 2008, perustettuun Euroopan unionin Kosovossa toteutettavaan oikeusvaltio-operaatioon (EULEX KOSOVO) osallistuva Kroatian tasavalta pyrkii oman oikeusjärjestelmänsä mukaisissa rajoissa mahdollisuuksien mukaan luopumaan muille EULEX KOSOVO -operaatioon osallistuville valtioille esitettävistä korvausvaatimuksista, jotka perustuvat sen lähettämän henkilöstön jäsenen loukkaantumiseen tai kuolemaan taikka sellaisen omaisuuden vahingoittumiseen tai menetykseen, jonka se omistaa ja jota EULEX KOSOVO -operaatio käyttää, - jos loukkaantumisen, kuoleman, vahingon tai menetyksen on aiheuttanut henkilöstön jäsen suorittaessaan tehtäviään EULEX KOSOVO -operaation yhteydessä, paitsi jos on kyse törkeästä huolimattomuudesta tai tahallisesta laiminlyönnistä, tai - jos loukkaantuminen, kuolema, vahinko tai menetys on aiheutunut EULEX KOSOVO -operaatioon osallistuvien valtioiden omistaman omaisuuden käyttämisestä edellyttäen, että sitä on käytetty operaation yhteydessä, ja lukuun ottamatta tapauksia, joissa on kyse kyseistä omaisuutta käyttävän EULEX KOSOVO -operaation henkilöstön jäsenen törkeästä huolimattomuudesta tai tahallisesta laiminlyönnistä." --------------------------------------------------